Yol polisindən sürücülərə XƏBƏRDARLIQ - "4 yol-nəqliyyat hadisəsi baş verib"\n18:04 17 Yanvar 2019\n“Hava şəraitiylə əlaqədar yol polisi gücləndirilmiş iş rejimində çalışır”.\nBu sözləri Metbuat.az-a açıqlamasında Bakı şəhər Dövlət Yol Polisi İdarəsinin İctimaiyyətlə əlaqələr şöbəsinin rəisi, polis polkovniki Vaqif Əsədov bildirib.\nOnun sözlərinə görə, polis əməkdaşları tərəfindən enişli-yoxuşlu, sərt döngələr, yol ayrıcı və birləşmələri nəzarətə götürülüb, nizamlayıcı qismində xidmət göstərilir:\n“Lakin təhlükəsizliyin tam təmin edilməsi sürücülərdən asılıdır. Belə hava şəraitində şəxsi avtomobildən mümkün qədər imtina edilməli, ictimai nəqliyyata üstünlük verilməlidir. Belə hava şəraitində nəqliyyat vasitələrini idarə edən şəxslər peşəkar sürücülərin hərəkətinə şərait yaratmalıdır. Yol və metroloji şərait sürücülər tərəfindən düzgün nəzərə alınmadığı üçün gün ərzində cüzi maddi zərərlə də olsa, 4 yol-nəqliyyat hadisəsi baş verib.\nEyni zamanda, yol-nəqliyyat hadisələrinin baş verməməsi üçün sürücülər mütləq tələblərə uyğun hərəkət etməlidir. Sürət həddi minimuma endirilməli, ara məsafəsi normadan artıq saxlanılmalı, avtomobillərin hərəkətə gətirilməsi və dayandırılması sürətlər qutusunun hesabına aparılmalıdır. Hava şəraitindən asılı olmayaraq, dövlət nömrə nişanlarının təmiz saxlanılması və görünməsini sürücülər təmin etməlidir. Bütövlükdə hərəkət qanunvericilikdə göstərilən tələblər üzrə aparılmalıdır. Bu tələblər yol hərəkəti iştirakçıları tərəfindən yerinə yetirilməlidir”.\nQeyd edək ki, 17 yanvar saat 17:00-a olan məlumata əsasən, Bakıda və Abşeron yarımadasının bəzi yerlərində şimal-qərb küləyinin maksimal sürəti Pirallahıda 30 m/s, Baki, Sumqayıt, Maştağa, Biləcəridə 40 m/s-dək şiddətlənib.\nDalğanın maksimal hündürlüyü açıq dənizdə 7,9 metr təşkil edir. Ölkə ərazisində yağıntılı hava şəraiti müşahidə olunur, dağlıq və dağətəyi rayonlarda qar yağır. Havanın temperaturu Bakıda və Abşeron yarımadasında 2 dərəcə isti təşkil edir.\nMətbuat Şurası bu saytları TƏNQİD ETDİ - "Ailə münaqişələrinin nə qədər informasiya yükü var?!"\nDYP küləkli hava bakıda hava yol polisi sürücülər\nYuxusuzluğun ölümcül təhlükəsi açıqlanıb\n17 Fevral 2019 21:27


Tarix 21.09.21, 12:55\nAzFakt.com xəbər verir ki, DİN Mətbuat xidmətindən verilən məlumata görə, şəbəkəni idarə edən qadın və 19 üzvü saxlanılıb. İfşa edilən şəbəkənin ölkə daxilində narkotiklərin satışından əldə edilən külli miqdarda pul vəsaitinə nəzarət etdiyi məlum olub.\n"İnstagram" və digər sosial şəbəkələr vasitəsi ilə ölkə ərazisində narkotiklərin satışı ilə məşğul olan səhifələrin monitorinqi aparılıb və əldə edilən məlumatlar təhlil edilib. Əməliyyat yolu ilə əldə olunan elektron sübutlar və digər materiallar araşdırılan zaman müəyyən olunub ki, "İnstagram" sosial şəbəkəsində açılmış səhifələr vasitəsi ilə narkotik maddələr, əsasən "patı", "şüşə" adlanan metamfetamin və "kola", "kakos" adlanan heroinin satışı təşkil olunur. Həmin səhifələrdə müxtəlif banklara məxsus kartların şəkilləri "Whatsapp" ani mesajlaşma tətbiqi ilə alıcılara göndərilir. Ölkə daxilində alıcılar həmin kartlara pul ödədikdən sonra narkotik vasitələr kuryerlər vasitəsi ilə onlara çatdırılır. "İnstagram" sosial şəbəkəsində fəaliyyət göstərən çoxsaylı belə səhifələrin ünvanları dəqiqləşdirilib və Nazirliyin "Facebook" şirkəti ilə qarşılıqlı əməkdaşlıq fəaliyyəti çərçivəsində həmin səhifələrin xarici ölkələrdən idarə olunduğuna dair rəsmi cavab alınıb.\nYəni, həmin narkotacirlərin "Whatsapp" ani mesajlaşma sistemi vasitəsi ilə göndərdikləri ünvanlara narkotik maddələri çatdırıblar. İkinci dəstənin üzvləri isə narkotik vasitələrin satışından əldə edilən pul vəsaitlərinin leqallaşdırılmasını təmin ediblər. Bu məqsədlə onlar müxtəlif vətəndaşlara şirnikləndirici asan yolla pul qazanmaq vədi verərək adlarına, hətta bir adamın adına bir-neçə bank kartı açıblar. Daha sonra həmin kartlara narkotik vasitələrin onlayn yolla satışından əldə edilən pul vəsaitləri toplanıb.


Bayram Məmmədova bəraət istənilir\n2022, 18 May, çərşənbə, Bakı vaxtı 20:59\nDekabrın 22-si həbsdə olan gənc fəal Bayram Məmmədov barəsində Bakı Ağır Cinayətlər Məhkəməsinin hökmündən apellyasiya şikayəti verilib.\nVəkilləri gənc fəala bəraət verilməsini tələb edirlər.\nŞikayətdə apellyasiya icraatının qismən məhkəmə istintaqı ilə aparılması istənilir. Vəkilləri hesab edir ki, istintaqda və işə Bakı Ağır Cinayətlər Məhkəməsində baxılarkən B.Məmmədovun Avropa Konvensiya ilə təsbit olunan bəzi hüquqları pozulub. Bura 3-cü (İşgəncələrin qadağan olunması), 5-ci (Azadlıq və toxunulmazlıq hüququ), 6-cı (Ədalətli məhkəmə araşdırması hüququ) və 8-ci (Şəxsi həyata və ailə həyatına hörmət hüququ) daxildir.\nVəkillər gənc fəalın Konvensiyanın 10-cu (İfadə azadlığı hüququ), 13-cü (Səmərəli hüquqi müdafiə vasitələri hüququ) və 18-ci (Hüquqlarla bağlı məhdudiyyətlərdən istifadənin hədləri) maddələri üzrə də hüquqlarının pozulduğunu düşünürlər.\nApellyasiya Məhkəməsindən həmin hüquqların pozuntusunun tanınması və Bakı Ağır Cinayətlər Məhkəməsinin hökmünün ləğv edilərək, Bayram Məmmədova bəraət verilməsi tələb olunur.


Kişiləri qıcıqlandıran qadın vərdişləri » Qadin.az - Qadınların sevimli saytı\nKişiləri qıcıqlandıran qadın vərdişləri\nBu mövzu kişilər tərəfindən saunada və balıq tutanda, siqaret çəkəndə, qarajda, səs-küylü əyləncə gecələrində, dostlar ilə mətbəxdə, demək olar ki, hər yerdə müzakirə edilir. Bu haqda kitablar yazılır, filmlər çəkilir. Lakin kişilər bu məsələni nədənsə bizimlə açıq müzakirə etməyə çəkinirlər. Bu səbəbdən sizə kişiləri qıcıqlandıran əsas qadın vərdişlərini təqdim edirik.\nBəzən olur ki, qadınların bəzi vərdişləri kişiləri dərhal deyil, bir müddət sonra qıcıqlandırmağa başlayır. Hər şey hormonlardan asılıdır. Aşiqlik və ya romantik hiss mərhələsi dövrü üç həftədən üç ilə qədər davam edir və bu anda partnyorlar bir-birlərinin real çatışmazlıqlarını görmürlər, çünki onların hormonları aktiv vəziyyətdə olur. Zamanla hormonlar sabitləşir, onların "gözləri açılmağa başlayır” və sevimli xüsusiyyətlər qıcıqlandırmağa başlayır. Bu zaman hər kəs özünə uyğun hərəkət edir: kimisi həyatını yeni şəraiti nəzərə alaraq qəbul edir, digərləri isə yeni "romantika” axtarışına çıxır.\nQadınlar nə üçün gecikir? Gecikmək insana nə verir? Hakimiyyət! Qadınlar fikirləşir ki: "Mən o qədər unikalam ki, məni gözləyirlər!”\nDigər bir variant isə görüşə getmək istəyin olmamasıdır.\nKişiləri manipulyasiya etmək vərdişi\nGöz yaşları, qalmaqallar, şantaj — yalnız bizim manipulyasiya metodlarımız deyil, həm də bu faktın özü kişiləri qıcıqlandırır. Siz kişini idarə etməyi öyrənə bilərsiniz, amma bunu etdiyiniz zaman zərif hisslər bitir. Manipulyasiya – hakimiyyətdir. Hakimiyyət olan yerdə isə sevgi olmur.\nUnutqanlıq ya həddindən artıq çox yüklənmədən (nə vaxt ki, beyin məlumat axınının öhdəsindən gəlmir), ya da yetkinsizlikdən yaranır.\nSözü kəsmək vərdişi\nSözü kəsmək və ya analoji olaraq kişi nə iləsə məşğul olduğu zaman qadının onu narahat etməsi kişiləri eyni cür qıcıqlandırır.\nŞəxsi məsafəni pozmaq vərdişi\nBəzən biz nəyin bahasına olursa olsun kişilər ilə onların istəmədiyi mövzuları müzakirə etməyə çalışırıq. Məsələn, onun keçmiş sevgilisi və ya işdə yaşadığı münaqişə. Bu vərdiş də güclü cinsin nümayəndələrini çox qıcıqlandırır.\nMübahisə etmək vərdişi və bu mübahisələrə üçüncü şəxsləri cəlb etmək\nMübahisədə arqumentlər bitdiyi zaman biz nə edirik? Düzdür, kənar şəxsləri öz tərəfimizə çəkməyə başlayırıq (onun dostları və ya valideynlərini). Amma nahaq! Çünki bu taktika da kişini çox qıcıqlandırır. Çox vaxt kişilər mübahisədə heç problem görmür və bunu kiminləsə bölüşməyi lazımlı hesab etmir. O həqiqətən hesab edir ki, "bu onun və xanımının arasında olan bir söhbətdir”.


Pakistan XİN-in məlumatına əsasən, hindistanlı dustaqlar aprelin 8-dən 29-dək bir neçə qrup halında azadlığa buraxılacaq. Bu, iki qonşu ölkə arasında vəziyyətin gərginləşməsindən sonra ilk belə jestdir.\nTərəflər hər ilin əvvəlində həbs olunan vətəndaşların siyahılarını açıqlayırlar. Həmin məlumatlara görə, hazırda Hindistan həbsxanalarında 347 Pakistan vətəndaşı saxlanılır ki, onların da böyük əksəriyyətini balıqçılar təşkil edir.\nXatırladaq ki, Nyu-Dehli və İslamabadın münasibətləri fevralın 14-də Cammu və Kəşmir ştatında Hindistan hərbçilərinin avtomobil karvanına hücumdan sonra gərginləşib. Həmin vaxt terrorçu- kamikadzenin törətdiyi partlayış nəticəsində 45 polis əməkdaşı həlak olmuşdu. Hücumun məsuliyyətini bölgədə fəaliyyət göstərən “Ceyş-ə-Məhəmməd” qruplaşması öz üzərinə götürmüşdü.\nİslamabadı “Ceyş-ə-Məhəmməd” qruplaşmasına dəstək verməkdə ittiham edən Hindistanın Hərbi Hava Qüvvələri fevralın 26-na keçən gecə Pakistan sərhədini 80 kilometr keçərək Balakot yaşayış məntəqəsi rayonuna hava zərbəsi endirmişdi. Bundan sonra Pakistanın Hərbi Hava Qüvvələri ölkənin hava məkanını pozan iki Hindistan təyyarəsini vurmuş və pilotlardan birini əsir götürmüşdü. Həmin pilot martın 1-də öz ölkəsinə təhvil verilmişdi.\nCammu və Kəşmir ştatında vəziyyət uzun illərdir gərgin olaraq qalır. “Ceyş-ə-Məhəmməd” ştatın müstəqilliyi, həmçinin onun qonşu Pakistana birləşməsi uğrunda mübarizə aparan çoxsaylı qruplaşmalardan biridir.


Moskvada “Azərbaycan nemətləri” mağazası açılıb - AZƏRTAC – Azərbaycan Dövlət İnformasiya Agentliyi\nMoskvada “Azərbaycan nemətləri” mağazası açılıb\nMoskva, 9 mart, AZƏRTAC\nMoskvada “Azərbaycan nemətləri” mağazası fəaliyyətə başlayıb.\nAZƏRTAC xəbər verir ki, Moskvadakı “DEPO” qastromarketinin ərazisində Azərbaycanın Rusiyadakı Ticarət Nümayəndəliyinin və Azərbaycanda İxracın və İnvestisiyaların Təşviqi Fondunun (AZPROMO) dəstəyi ilə “Azərbaycan nemətləri” mağazası açılıb.\nAzərbaycanın Rusiyadakı ticarət nümayəndəsi Ruslan Əliyev mağazanın açılış mərasimində çıxış edərək bildirib ki, yeni layihəni Moskvada Azərbaycan Ticarət Evinin açılmasına doğru atılan ilk addım kimi qiymətləndirmək olar. O deyib: “Ticarət Nümayəndəliyi ixracın stimullaşdırılması məqsədilə Azərbaycan məhsullarının Rusiya bazarında yayılması sisteminin formalaşdırılmasına başlayıb. Bu sistem Azərbaycan məhsullarının Rusiyaya ixracı üzrə ixtisaslaşdırılmış şirkəti olan “Azərbaycan nemətləri” mağazalar şəbəkəsini və ölkəmizin ixrac, sərmayə və turizm potensialı barədə daimi fəaliyyət göstərən sərgini özündə birləşdirəcək”.\nAZPROMO-nun rəhbəri vəzifəsinin icra edən Yusif Abdullayev deyib ki, Prezident İlham Əliyevin təşəbbüsü ilə Azərbaycan məhsullarının təşviqi məqsədilə mühüm bir platforma – ticarət məkanlarının yaradılmasına başlanılıb. İlk ticarət evlərindən biri məhz Rusiyada, Həştərxanda yaradılıb. Yaxın vaxtlarda belə məkanların Moskvanın müxtəlif yerlərində açılması planlaşdırılır. “Azərbaycan nemətləri” mağazasında 15 istehsalçının 200-dən çox çeşiddə məhsulu təqdim olunur.\nXəbər verdiyimiz kimi, “Azərbaycan nemətləri” mağazasının açıldığı qastromarket 1903-cü ildə tikilmiş və mədəni irs siyahısına daxil olan Miyus tramvay-trolleybus parkı binasında yerləşir. Kvartal 11 min kvadratmetr sahəni əhatə edir. Burada 140 mağaza və 60-dan çox restoran yerləşir. Bu ilin yayına kimi yeni məkanda bütün obyektlərin müştərilərin üzünə açılacağı gözlənilir. Layihə müəllifləri hər gün kvartala ümumilikdə 20 minədək nəfərin gələcəyinə ümid bəsləyirlər.\nBurada Azərbaycan mətbəxinin nümunələrinin təklif ediləcəyi restoranın da fəaliyyətə başlaması gözlənilir.\nAZERTAG.AZ :Moskvada “Azərbaycan nemətləri” mağazası açılıb\nBu il Moskvada daha üç “Azərbaycan nemətləri” mağazası açılacaq\nAzərbaycanın növbəti ixrac missiyası Polşaya təşkil olunacaq


Möcüzəvi saçlar yaradan qidalar » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 20-04-2014, 18:31\nŞərhlər: Baxılıb: 1713\nSəs ver: Sağlam və möcüzəvi saçlara qovuşmaq istəyirsinizsə, doğru qidaları istehlak etməlisiniz. Taxıl, meyvə, tərəvəz və zülal baxımından zəngin qidalar ilə omeqa-3 yağ turşuları ehtiva edən qidalar, saçlar üçün çox faydalıdır. Möcüzəvi saçlar üçün lazımlı qidalar Qadınlar.biz-də\nKök Kök, sağlam saç dərisi və dolayısilə möhtəşəm parlaq saçlar üçün çox lazımlıdır. Bunun yanında, görmə qabiliyyətini inkişaf etdirməyə də köməkçi olar.\nSomon Somon, omeqa-3 yağ turşuları ilə bəzənmiş ən zəngin qidalardan biridir. Parlaq və sağlam saçlar üçün mütləq istehlak edilməsi lazım olan qidaların başında gəlir. Ayrıca B12 və dəmir kimi bədənə çox faydalı vitaminləri ehtiva edən böyük bir mənbədir.\nYumurtanı necə yeməyi bilmək əhəmiyyətli deyil. Istər qaynadılmış istər tavada bişmiş yeyin, fərqinə etməz, zülal baxımından ən yaxşı qaynaqdır. Yumurta tərkibinə B12 vitamini və biyotin daxildir. Bunlar da saç və saç dərisi üçün lazımlıdır.\nYaşıl yarpaqlı tərəvəzlər İspanaq, kahı və pazı kimi yaşıl yarpaqlı tərəvəzlər, parlaq və sağlam saçlar üçün lazımlı dəmiri təmin edərlər. Ona görə bol-bol bu tərəvəzlərdən istehlak etməliyik ...\nÇərəzlər Çərəzlər saç üçün lazımlı olan omeqa-3 yağ turşuları və sink baxımından zəngindir. Qoz, fitiq, badam kimi qabıqlı meyvələri bəslənmə proqramınıza mütləq əlavə edin.\nƏt, süd, paxlalılar\nAyrıca aşağı yağlı süd məhsulları, ağ ət, paxlalılar xüsusilə mərci kimi qidalar da sağlam bir bəslənmə planı içində mütləq iştirak etməsi lazım olan digər qidalardandır. Sağlam saç, sağlam bədəndə sahib olmaq istəyirsinizsə bu qidalarla qidalanın


Bakıda “Qadınlar Dayanıqlı İnkişafa Doğru” mövzusunda tədbir keçirilib - AZƏRTAC – Azərbaycan Dövlət İnformasiya Agentliyi\nAZƏRTAC xəbər verir ki, tədbirin iştirakçıları əvvəlcə Fəxri xiyabana gələrək xalqımızın ümummilli lideri, müasir müstəqil dövlətimizin memarı və qurucusu ulu öndər Heydər Əliyevin xatirəsini ehtiramla yad edib, məzarı önünə əklil qoyublar.\nGörkəmli oftalmoloq alim, akademik Zərifə xanım Əliyevanın da xatirəsi anılıb, məzarı önünə əklil qoyulub.\nAzərbaycanın dövlət himni səsləndirilməsi ilə başlayan tədbirdə “2018-ci ilin yekunları: Dövlət qadın siyasəti” adlı film nümayiş olunub.\nPrezident Administrasiyasının humanitar siyasət məsələləri şöbəsinin müdiri Fərəh Əliyeva dövlətimizin başçısı İlham Əliyevin Beynəlxalq Qadınlar Günü münasibətilə Azərbaycan qadınlarına təbrikini oxuyub.\nSonra Azərbaycan elminin və mədəniyyətinin inkişafında öz sözlərini demiş, eləcə də ictimai-siyasi sahədə mühüm xidmətləri olan bir qrup qadına Prezident İlham Əliyevin müvafiq sərəncamları ilə verilmiş dövlət təltifləri təqdim olunub.\nAilə, Qadın və Uşaq Problemləri üzrə Dövlət Komitəsinin sədri Hicran Hüseynova deyib ki, müasir demokratik Azərbaycan dövlətinin yaradıcısı ümummilli lider Heydər Əliyev tərəfindən əsası qoyulmuş inkişaf strategiyasına uyğun olaraq bu gün Prezident İlham Əliyevin rəhbərliyi ilə respublikada nəhəng quruculuq işləri aparılır. Artıq ölkəmiz nəinki regionun, dünyanın lider dövlətləri sırasındadır. Azərbaycan son 15 il ərzində sürətlə inkişaf edib. Həyata keçirilən sosial layihələr, bir sıra sosial obyektlərin, texnoparkların açılışı buna əyani sübutdur.\nQeyd olunub ki, qadının ailədə, cəmiyyətdə layiqli yer tutması dövlətimizin əsas məqsədlərindən biridir. Qadın və qızlarımız dövlətin yaratdığı bütün imkanlardan yararlanır, təhsil alır, ictimai-siyasi proseslərdə fəal iştirak edir, yüksək vəzifələr tutur, sahibkarlıq sahəsində geniş təmsil olunurlar. Səhiyyədə, təhsildə, elmdə, orduda, idmanda, məhkəmə, milli təhlükəsizlik və hüquq mühafizə orqanlarında çalışırlar. Bu, Azərbaycan hökuməti və Prezident İlham Əliyev tərəfindən aparılan uğurlu dövlət qadın siyasətinin məntiqi nəticəsidir.\nKomitə sədri vurğulayıb ki, insanın inkişafı bütövlükdə, qadın və kişilərin bərabər hüquqları, vəzifələri və imkanları deməkdir. 2030-cu ilədək Dayanıqlı İnkişaf Məqsədlərində (DİM) hədəflər müəyyən edilib. Gender bərabərliyi ayrıca bir məqsəd kimi göstərilsə də digər məqsədlərdə də gender komponenti var. Yoxsulluğun azaldılması, qidalanmanın yaxşılaşdırılması, hamı üçün ədalətli və keyfiyyətli təhsil imkanları, su ehtiyatlarından səmərəli istifadə, məşğulluq, təhlükəsizlik və ekoloji tarazlığın təmin edilməsi kimi hədəflərə nail olunmasında gender məsələləri əhəmiyyətli rol oynayır. Çox sevindirici haldır ki, BMT-nin MAPS Missiyasının qiymətləndirməsinə əsasən, ölkəmizin Gender üzrə DİM-lərlə uyğunluq göstəricisi 100 faizdir. Gender bərabərliyinin təmin edilməsi və bərabər imkanlardan danışarkən, mütləq parlamentin fəaliyyətini qeyd etməliyik. Azərbaycanda Prezident İlham Əliyevin rəhbərliyi ilə güclü hüquqi qanunvericilik bazası yaradılıb. Bu sənədlər ölkənin siyasi, sosial, iqtisadi, mədəni həyatında qadınların rolunun artırılmasında mühüm əhəmiyyətə malikdir. Qanunların qəbul edilməsində Birinci vitse-prezident, Heydər Əliyev Fondunun prezidenti Mehriban Əliyevanın çox böyük rolu var. Onun Birinci vitse-prezident kimi ilk layihəsi qaçqın və məcburi köçkün ailələrinin mənzil şəraitinin yaxşılaşdırılması olub.\nKənd yerlərində qadın məşğulluğunun artırılması istiqamətində əldə olunan müsbət nəticələrdən söz açan Hicran Hüseynova deyib ki, ölkənin 8 regionunda yaradılan Qadın Resurs Mərkəzləri qadınların iştirakçılığının artırılması üçün sistemli şəkildə iş aparır. Bunun nəticəsidir ki, artıq kənd yerlərində məşğul əhalinin 49,9 faizini qadınlar təşkil edir. Aparılan iqtisadi islahatlar və bu istiqamətdə qəbul olunan dövlət proqramları, sahibkarlığın, o cümlədən qadın sahibkarlığının inkişafına gətirib çıxarır. Belə ki, əgər 2012-ci ildə sahibkar qadınların xüsusi çəkisi 17 faiz idisə, 2019-cu ilin əvvəlində bu göstərici 30 faizdən çoxdur.\nBaş nazirin müavini, Yeni Azərbaycan Partiyası sədrinin müavini-icra katibi Əli Əhmədov 8 Mart - Beynəlxalq Qadınlar Gününün ölkəmizdə qeyd edilən ən gözəl bayramlardan biri olduğunu deyib. Bildirilib ki, bu bayram cəmiyyətimizdə qadınların rolu və yeri haqqında düzgün təsəvvürün yaranmasından xəbər verir və dünya miqyasında qadınların həmrəyliyinin yaranması, möhkəmləndirilməsi məqsədi daşıyır. Azərbaycanda qadınlar bayramını bütün cəmiyyətin və hər bir ailənin dayağı olan qadınlara hörmət, ehtiram və sevgini bir daha ifadə etmək fürsəti kimi qeyd edirlər.\nƏli Əhmədov qeyd edib ki, Azərbaycan cəmiyyəti qədimdən qadınlara böyük hörmət və ehtiramla yanaşıb, onların qayğısına qalıb. Qadın hüququnun əsasında, hər şeydən əvvəl, ona hörmət və ehtiram, diqqət və qayğı dayanır. Bu, uzun müddət belə olub və Azərbaycan cəmiyyətinin mənəvi dəyərlər sistemində öz yerini tutub. Qadın hüquqları anlayışı öz hüdudlarını müəyyən dərəcədə genişləndirib. Qadınlara hörmət və ehtiram, diqqət və qayğı göstərilməsi ilə yanaşı, ictimai həyatda qadınların iştirakçılığının genişləndirilməsi, kişilərlə bərabər çalışması da qadın hüquqları anlayışına daxil edilib. Bu gün Azərbaycan qadınları cəmiyyətin aparıcı qüvvəsi kimi çıxış edirlər. Onlar həyatımızın bir sıra sahələrində mühüm rol oynayırlar. Elm, təhsil, incəsənət, səhiyyə sahələrində qadınlar iştirakçılıq səviyyəsinə görə kişilərdən xeyli yüksəkdə dayanırlar. Qadınların intellektual səviyyəsi Azərbaycan cəmiyyətində kifayət qədər yüksəkdir.\nBaş nazirin müavini qeyd edib ki, qadınlar Azərbaycan cəmiyyətinin inkişaf etdirilməsinə töhfə verən böyük resursdur. Azərbaycan hökumətinin qarşısında duran əsas məqsəd bu imkanlardan daha da geniş istifadə etməkdir.\nBMT-nin Azərbaycandakı rezident əlaqələndiricisi Qulam İshaqzai təmsil etdiyi qurum ilə Azərbaycan arasındakı uğurlu əməkdaşlıqdan söz açıb. O, öz ölkələrinin və cəmiyyətlərinin tarixində müstəsna rol oynamış qadınların fəaliyyətini yüksək qiymətləndirib. Azərbaycan tarixində də belə müstəsna rolu olan qadınlara misal kimi ölkəmizin ilk qadın pilotu Leyla Məmmədbəyovanın, ilk gəmi kapitanı Şövkət Səlimovanın və digərlərinin adını çəkib. Müasir Azərbaycan dövlətində fəaliyyət göstərən istedadlı və bacarıqlı qadınların olduğunu vurğulayan Qulam İshaqzai bu baxımdan Birinci vitse-prezident Mehriban Əliyevanın rolunu xüsusilə qeyd edib.\nQulam İshaqzai bildirib ki, BMT-nin Azərbaycandakı ofisi yerli dövlət qurumları, xüsusilə də Ailə, Qadın və Uşaq Problemləri üzrə Dövlət Komitəsi ilə birgə qadın hüquqlarının müdafiəsi, qadın və məişət zorakılığı ilə mübarizə, gender bərabərliyinin təmin edilməsi, erkən nikahların qarşısının alınması və qadınların iqtisadi imkanlarının genişlənməsi sahəsində vacib layihələr həyata keçirib və bu işlər hazırda da davam etdirilir. O, həmçinin deyib ki, Azərbaycanda son 9 il ərzində məişət zorakılığının qarşısının alınması ilə bağlı bir neçə qanun layihəsi və strategiya qəbul edilib.\nSonda BMT-nin baş katibi Antonio Quterreşin 8 Mart - Beynəlxalq Qadınlar Günü münasibətilə videomüraciəti nümayiş etdirilib.\nTədbirdə, həmçinin əlil qadınların əl işlərindən ibarət satış sərgisi təşkil olunub.\nAZERTAG.AZ :Bakıda “Qadınlar Dayanıqlı İnkişafa Doğru” mövzusunda tədbir keçirilib\nABŞ-ın yəhudi və yevangelist xristian icmasının üzvləri Ulu Öndərin məzarını və Şəhidlər xiyabanını ziyarət ediblər\nAvtomobil yolları işçiləri ulu öndər Heydər Əliyevin məzarını və Şəhidlər xiyabanını ziyarət edib VİDEO


Prezident: "Dağlıq Qarabağ münaqişəsinin həllində Azərbaycanın haqlı mövqeyini dəstəkləyir" - Report.az\nPrezident: "Dağlıq Qarabağ münaqişəsinin həllində Azərbaycanın haqlı mövqeyini dəstəkləyir"\nBu dəstək həm BMT, həm də İslam Əməkdaşlıq Təşkilatı çərçivəsində özünü büruzə verir 7 Avqust, 2016 15:04\nBakı. 7 avqust. REPORT.AZ/ Azərbaycan və İran prezidentləri mətbuata bəyanatlarla çıxış ediblər.\n"Report" AzərTAC-a istinadən xəbər verir ki, avqustun 7-də sənədlərin imzalanması mərasimindən sonra Azərbaycan Respublikasının prezidenti İlham Əliyev və İran İslam Respublikasının prezidenti Həsən Ruhani mətbuata birgə bəyanatlarla çıxış ediblər.\nMən bu gün Ermənistan-Azərbaycan, Dağlıq Qarabağ münaqişəsinin həlli ilə bağlı son vəziyyəti prezident Ruhaniyə bildirdim. Bildiyiniz kimi, uzun illər Azərbaycan torpaqları işğal altındadır. Dağlıq Qarabağ əzəli, tarixi Azərbaycan torpağıdır. Bu gün Dağlıq Qarabağ və onun ətrafında yerləşən 7 rayon işğal altındadır. Azərbaycan əhalisi bu bölgələrdən zorla çıxarılıbdır. Bizim tarixi abidələrimiz, o cümlədən məscidlərimiz ermənilər tərəfindən dağıdılıb və torpaqlarımızın təxminən 20 faizi işğal altındadır. Bu işğal davam edir. Münaqişənin həlli yolları da aydındır. Erməni silahlı qüvvələri - Azərbaycanın ərazi bütövlüyünü pozan bu qüvvələr işğal edilmiş torpaqlardan çıxarılmalıdır. Bunu BMT Təhlükəsizlik Şurasının 4 qətnaməsi də tələb edir.\nSonra İran prezidenti Həsən Ruhani mətbuata bəyanatla çıxış edib.\nHəsən Ruhani son illərdə ölkələrimizin əlaqələrinin sürətlə inkişaf etdiyini bildirib. Qeyd edib ki, müştərək tarixə, mədəniyyətə malik ölkələrimiz arasında bütün sahələrdə, o cümlədən iqtisadiyyat, ticarət, bank və maliyyə sahələrində əlaqələr inkişaf edir.\nBank sahəsindəki əməkdaşlığın azad ticarət zonasının yaradılmasına imkan verməsinin əhəmiyyətinə toxunan İran prezidenti səfər zamanı ölkələrimizin Xəzər dənizi sektorunda əməkdaşlığının genişləndirilməsi ilə bağlı müzakirələrin aparıldığını qeyd edib, dənizdə müştərək fəaliyyətin qurulması ilə bağlı ciddi işlərin aparılmasının əhəmiyyətinə toxunub.\nBundan əlavə, Xəzərdə ekosistemin qorunması və çirklənmənin qarşısının alınması ilə bağlı mərkəzin yaradılmasının vacibliyini bildirən prezident Həsən Ruhani turizm və hava nəqliyyatı sahəsində əlaqələrin genişləndirilməsinin vacibliyini vurğulayıb, ölkələrimiz arasında dəmir yolu nəqliyyatının inkişafı sahəsində mühüm addımların atıldığını diqqətə çatdırıb.\nErmənistan-Azərbaycan, Dağlıq Qarabağ münaqişəsindən danışarkən prezident Həsən Ruhani vurğulayıb ki, İran nizamlanma prosesi ilə bağlı atılan addımları, irəlin sürülən səyləri dəstəkləyir, regionda sülhün və sabitliyin davamlı olacağına inanır.\n“Biz Azərbaycanın ərazi bütövlüyünü dəstəkləyirik”, - deyən dövlət başçısı Həsən Ruhani bildirib ki, İran Ermənistan-Azərbaycan, Dağlıq Qarabağ münaqişəsinin sülh yolu ilə nizamlanmasında əlindən gələni etməyə hazırdır.\nÖlkələrimizin terrorizmə qarşı mübarizə sahəsində birgə hərəkət etdiyini vurğulayan Həsən Ruhani bundan əlavə, mədəniyyət, elm və təhsil sahəsində əməkdaşlığın daha da genişləndirilməsinin əhəmiyyətli olacağını bildirib. O, Bakıda keçiriləcək İran-Azərbaycan-Rusiya prezidentlərinin üçtərəfli görüşünün bir çox məsələlərin müzakirəsi və ortaq məxrəcə gəlinməsi baxımından əhəmiyyətini də vurğulayıb.


Mərkəzi Bank uçot dərəcəsini endirib YENİLƏNİB VİDEO - AZƏRTAC – Azərbaycan Dövlət İnformasiya Agentliyi\nAzərbaycan Respublikası Mərkəzi Bankının İdarə Heyəti uçot dərəcəsinin 7 faizdən 6,75 faizə endirilməsi haqqında qərar qəbul edib.\nAZƏRTAC xəbər verir ki, Mərkəzi Bankın sədri Elman Rüstəmov iyulun 30-da keçirdiyi mətbuat konfransında İdarə Heyətinin qərarını şərh edib.\nO bildirib ki, faiz dəhlizinin aşağı həddi 6,25 faiz, faiz dəhlizinin yuxarı həddi isə 7,25 faiz səviyyəsində müəyyən edilib. Bu qərar faktiki və proqnozlaşdırılan illik inflyasiyanın hədəf intervalının (4+2 faiz) mərkəzindən aşağıda olması, beynəlxalq konyunkturda yaxşılaşma meyillərinin və valyuta bazarında stabilliyin davam etməsi, pandemiyanın təsiri ilə tələbin zəifləməsinin antiinflyasiya effektləri nəzərə alınmaqla qəbul olunub. Faiz dəhlizinin parametrlərinə dair növbəti qərarlar faktiki inflyasiyanın proqnozdan kənarlaşma dərəcəsindən, qlobal bazarlarda vəziyyətin dəyişməsindən, habelə daxili tələbin və iqtisadi aktivliyin bərpasından asılı olaraq qəbul ediləcək.\nE.Rüstəmov qeyd edib ki, İdarə Heyətinin pul siyasətinə həsr olunmuş son toplantısından keçən dövrdə illik inflyasiya hədəf intervalının mərkəzindən aşağıda qalıb. Məcmu tələbin daralması və onun antiinflyasiya təsirləri şəraitində iyun ayında 0,3 faizlik deflyasiya baş verib, illik inflyasiya 3 faiz təşkil edib. Mövsümi amillərin də təsiri ilə iyunda ərzaq qiymətləri 1,5 faiz aşağı düşüb, qeyri-ərzaq məhsulları 0,1 faiz, xidmətlər isə 0,9 faiz bahalaşıb.\nReal sektor müəssisələri üzrə monitorinqin nəticələri inflyasiya gözləntilərinin azalmaqda davam etdiyini göstərir. Bu ilin iyul-sentyabr ayları üzrə sənaye, xidmət və ticarət sektorlarında müəssisələrin inflyasiya gözləntiləri azalmaqda davam edib. İyunda ev təsərrüfatları arasında aparılmış sorğuya görə inflyasiyanın yüksələcəyini gözləyən respondentlərin xüsusi çəkisi mart ayı ilə müqayisədə 3 faiz bəndi azalaraq 29 faizə enib.\nİnflyasiya amilləri üzrə iyulda aparılmış təhlillər əsasında inflyasiya proqnozu dəyişilməz saxlanılıb. Son proqnozlara görə mövcud fundamentallar çərçivəsində cari ilin sonuna inflyasiyanın 3-3,5 faiz intervalında fomalaşacağı gözlənilir.\nDiqqətə çatdırılıb ki, pul siyasətinə həsr olunmuş son iclasdan ötən müddətdə qlobal iqtisadi aktivliyi xarakterizə edən göstəricilərdə əhəmiyyətli dəyişiklik baş verməyib. Dünya Ümumi Daxili Məhsulunun 60 faizdən çoxunu yaradan İqtisadi Əməkdaşlıq və İnkişaf Təşkilatı ölkələri üzrə biznes inam və istehlakçı inamı indeksləri iyunda may ayı ilə müqayisədə bir qədər yüksəlsə də, ilin əvvəlindəkindən əhəmiyyətli dərəcədə aşağı səviyyədədir. Beynəlxalq Valyuta Fondu 2020-ci il üzrə qlobal iqtisadiyyatın ressesiyasına dair özünün proqnozunu iyunda 3 faizdən 4,9 faizə yüksəldib.\nBildirilib ki, dünya əmtəə qiymətlərində, o cümlədən neft qiymətində bərpa prosesləri davam etməkdədir. İyulun ötən dövründə “Brent” markalı neftin orta qiyməti 43 ABŞ dolları təşkil edib ki, bu da aprel ayına nisbətən (27 ABŞ dolları) 59 faiz yüksəkdir. Son ayda beynəlxalq konyunkturun yaxşılaşması və idxalın aşağı səviyyədə qalması xarici balans göstəricilərinə də müsbət təsir edib. Ümumilikdə cari ilin 6 ayında xarici ticarət balansında 2,7 milyard dollar səviyyəsində profisit olub. Ölkənin strateji valyuta ehtiyatları artmaqda davam edir. Hazırda strateji valyuta ehtiyatları 51,7 milyard dollar təşkil edir ki, bu da ilin əvvəli ilə müqayisədə 1,2 faiz çoxdur. Mərkəzi Bankın valyuta ehtiyatları ilin əvvəlindən 3,3 faiz artıb.\nMərkəzi Bankın sədri qeyd edib ki, ötən toplantıdan keçən müddətdə monetar şərait əsasən yumşalıb. Buna faiz dəhlizi parametrlərinin iyunda azalma istiqamətində dəyişdirilməsi, kreditləşmənin dəstəklənməsi üçün görülən tədbirlər, eləcə də dövlət büdcəsi xərclərinin həyata keçirilməsilə bağlı vahid xəzinə hesabının qalığının azalması təsir göstərib. Pul bazası iyun ayının sonundan bəri 3,6 faiz artıb. Pul təklifi artmağa başlasa da, maliyyə bazarlarının müxtəlif seqmentlərində faiz dərəcələri fərqli istiqamətlərdə dəyişib.\nPul siyasəti qərarlarının təsiri ilə son ayda Mərkəzi Bankın depozit əməliyyatları və qısamüddətli notları üzrə faiz dərəcələrinin, eləcə də dövlət qiymətli kağızlarının gəlirliyinin azalması müşahidə edilib. Bu maliyyə alətləri üzrə hərraclarda tələbin təklifi üstələməsi ümumilikdə likvidliyin yüksək olduğunu göstərir. Pul bazarlarında orta faizlərin azalması pul siyasətinin transmissiyasının birinci həlqəsinin effektli olduğunu göstərir. Ötən toplantıdan bəri depozit faizlərinə təsir göstərən başlıca amil sığortalanan əmanətlər üzrə maksimal faizin iyundan qaldırılması olub. Manatla əmanət faizlərinin faktiki və proqnozlaşdırılan inflyasiyanı əhəmiyyətli üstələməsi milli valyutada yığımların cəlbediciliyini və de-dollarlaşma proseslərini dəstəkləyir.\nVurğulanıb ki, kredit faizləri başlıca olaraq real sektorda pandemiyanın təsiri ilə artan risklərdən və bu risklərin banklar tərəfindən qiymətləndirilməsindən əhəmiyyətli təsirlənir. Mərkəzi Bankın pul siyasəti qərarları və pul bazarında faizlərin azalması qarşıdakı dövrdə kreditləşmə şərtlərinin də yumuşaldılması üçün zəmin yaradır. Pandemiyadan təsirlənən iqtisadi subyektlərin dəstəklənməsi üçün tənzimləyici yumşalmalar və dövlətin güzəştli kreditləşmə mexanizmlərinin tətbiqi də maliyyə resurslarına çıxış imkanlarını yaxşılaşdıracaq.\nE.Rüstəmov deyib: “Pandemiya ilə bağlı zəruri məhdudiyyət tədbirləri daxili iqtisadi aktivliyə iyun-iyul aylarında da neqativ təsir göstərib. Real sektor müəssisələrinin monitorinqi göstərir ki, biznes inam indeksi qeyri-neft sənayesi, tikinti, ticarət və xidmət sahələri üzrə iyun ayında da neqativ zonada qalıb. Ev təsərrüfatları arasında iyun ayında aparılmış sorğu istehlakçı inam indeksinin də azaldığını göstərir. Məcmu tələbin bütün komponentlərində azalma fonunda rəsmi statistikaya görə cari ilin 6 ayında iqtisadiyyatın baza sahələri olan qeyri neft-qaz sənayesi və kənd təsərrüfatında iqtisadi artım davam etsə də, bütövlükdə ÜDM real ifadədə 2,7 faiz, o cümlədən qeyri-neft sektoru üzrə 2,5 faiz azalıb. Hökumətin və Mərkəzi Bankın birgə aktiv antiböhran tədbirlərinin icrası, xüsusən də pandemiyadan zərərçəkən sahələrin dəstəklənməsi tədbirləri iqtisadi aktivliyin azalmasının miqyasını əhəmiyyətli kiçiltməyə kömək edib. Virus təhlükəsinin qaldığı və sosial təcrid tədbirlərinin davam etdiyi şəraitdə iqtisadi artımın öz potensialına yaxınlaşması prosesinin qlobal iqtisadiyyatda gözlənildiyi kimi tədricən baş verəcəyi proqnozlaşdırılır. Uçot dərəcəsinin azaldılması, ilin qalan dövründə pul təklifinin proqnozlaşdırılan genişlənməsi məcmu tələbin bərpasına, iqtisadi aktivliyin və məşğulluğun dəstəklənməsinə müsbət təsir göstərəcək”.\nBildirilib ki, qısamüddətli dövrdə inflyasiya üzrə risklər balansında stabilləşdirici amillər üstünlüyünü qorumaqdadır. Pandemiya şəraitində zəif məcmu tələb qarşıdakı aylarda da başlıca antiinflyasiya amili kimi çıxış edəcək. Məcmu tələbin daralması idxalı və beləliklə valyuta bazarında tələbi məhdudlaşdırır. Bununla belə logistik zəncirdə qırılmalar, habelə koronavirusdan qorunmaq üçün iqtisadi subyektlərin üzləşdiyi əlavə xərclər qiymətlərə artırıcı təsir göstərə bilər. Pandemiyanın davamlığı və təsirləri ilə əlaqədar ortamüddətli dövrə qlobal mühit üzrə əhəmiyyətli qeyri-müəyyənliklər qalmaqdadır. Bu dövrdə milli iqtisadiyyatda makroiqtisadi və maliyyə sabitliyinin qorunması yaranan çağırışlara cavab verən, iqtisadi artımın və məşğulluğun bərpasını təmin edəcək yeni makroiqtisadi çərçivənin formalaşmasından və effektiv siyasət koordinasiyasından asılı olacaq.\nBu qərar iyulun 30-dan qüvvəyə minir. Mərkəzi Bankın İdarə Heyətinin faiz dəhlizinin parametrləri barədə növbəti qərarı cari il sentyabrın 18-də ictimaiyyətə açıqlanacaq.\nAZERTAG.AZ :Mərkəzi Bank uçot dərəcəsini endirib YENİLƏNİB VİDEO


Dünyanın 10 ən yaxşı mudafiəçiləri (VİDEO) | Maraq.az -Maraq.az\nBuradasınızAna Səhifə > İdman > Dünyanın 10 ən yaxşı mudafiəçiləri (VİDEO)\tİdman Dünyanın 10 ən yaxşı mudafiəçiləri (VİDEO)\t19 Avqust 201619 Avqust 2016 Kenan Asadov\tBest, Defender, Football, video\tBaxış: 156 dəfə\tKeçirilən sorğuya əsasən 2016 – cı ildə dünyanın ən yaxşı müdafiəçiləri məlum olub. Dünyanın ən keçilməz 10 müdafiəçiləri aşağıdakı videoda verilmişdir.\n8. Sergie Ramos\n6. Per Mertesacker\n4. Naldo Vfl Wolfsburg\nYouTube-un ən çox izlənənləriCizgi filimlərin bilinməyən tərəfləri\nRelated posts İdman Müdafiəçi belə olar ! (VİDEO) 21 Sentyabr 2016 Kenan Asadov futbol, müdafiəçi Müdafiəçilərin gözəl oyunlarını çox görmüşük amma aşağıdakı mudafiəçilər və onların hücumu dəf etmələri heyranedicidir. Yazar Postları... İdman Ulduz futbolçuların gənclik fotoları 17 Sentyabr 2016 Kenan Asadov futbolçu, gənclik, ulduzlar Məhşur futbolçuların gənclikdə olan fotolarını təqdim edirik. Ronaldo, Messi, Ronaldinyo, Pique və s kimi ulduzların fotoları:... İdman Keçmişdən bugünə PES seriyası 13 Sentyabr 201613 Sentyabr 2016 Gulnare Huseynova futbol, idman, pes Ölkəmizdə də sağlam bir istifadəçi kütləsinə sahib olan PES seriyasını keçmişdən günümüzə incəliyirik.2001 ci ildən başlayan... Bir şərh yazın Cavabı ləğv et


İSTƏDİYİNİZ DILİ SEÇİN!\nİstədiyiniz dili seçin! CLİPTV müxtəlif kanalları, bir çox televiziya verilişlərini və filmləri iki və daha çox dildə izləmək imkanı verir.\nHansısa xarici dili təzə-təzə öyrənən adam adətən həmin dildə filmə baxanda heç nə başa düşmür. Halbuki ayrı-ayrı sözləri tərcümə edə bilir, hətta bəzi cümlələrin mənasını da başa düşmək iqtidarındadır. Amma əgər dilin intensiv öyrənilməsi proqramına bilavasitə xarici dil “daşıyıcılarının” danışdığı filmlərin, proqramların, verilişlərin baxılması mütləqdirsə, onda müəyyən çətinliklər yaranır. Bu halda, CLİPTV yenə də öz maraqlı həlli ilə çıxış edir – proqramlar, filmlər, kanallar dörd dildə: Azərbaycan, türk, rus və ingilis dillərində təqdim edilir.\nTəkliflər arasında daha bir maraqlı və cəlbedici həll diqqətəlayiqdir. Bu, eyni bir proqramın bir dildən başqa dilə çevrilməsidir. Təklif edilən bu opsiya həm də xarici dil öyrənənlər üçün nəzərdə tutulmuşdur. Məsələn, dil öyrənən adam bir neçə dəqiqə hansısa bir proqrama baxır. Sonra çalışır ki, baxdıqlarını tərcümə etsin (əgər bacarsa). Daha sonra isə sadəcə geri qayıdır, baxdığı proqramın dilini öz ana dilinə çevirir. Bununla da öz tərcüməsinin düzgünlüyünü yoxlayır və yaxud da daha dəqiq və savadlı tərcüməni dinləyir. Beləliklə də nəhayətdə professional şəkildə edilmiş səriştəli tərcümə əldə edilir.\nTəsəvvür edin ki, belə yanaşma Sizin xarici dil bilgilərinizi nə qədər artıra bilər... Bəs Sizin uşağınızla məşğul olmağınıza necə təsir edər? Xarici dildə və səviyyəli tərcümə ilə olan cizgi və bədii filmlər necə də rahatdır... Sadəcə bu opsiyadan istifadə edin və etibarlı köməkçi əldə edin.\nBu funksiya yalnız kanalın orijinal mənbədən 2 və daha artıq səs axını ilə müşaiyyəti zamanı aktiv olur.